Diari Oficial de la Generalitat Valenciana


Sumari del DOGV 3272, del 25-06-1998 (1998/5338)

RESOLUCIÓ de 19 de juny de 1998, de la direcció general de personal de la Conselleria de Cultura, Educació i Ciència, per la qual es convoca procediment de provisió de llocs vacants en la inspecció educativa.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3272

Data del DOGV
:   25-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5338


Data del document
:   19-06-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 19 de juny de 1998, de la direcció general de personal de la Conselleria de Cultura, Educació i Ciència, per la qual es convoca procediment de provisió de llocs vacants en la inspecció educativa. [1998/C5338]
  
La Llei Orgànica 9/1995, de 20 de novembre, de la Participació, l'Avaluació i el Govern dels Centres Docents, en l'apartat 3 de l'article 37, estableix que el cos d'inspectors d'educació és un cos docent que es regeix, a més del que disposa en l'esmentada llei, per les normes establides en la disposició addicional novena de la Llei Orgànica 1/1990, de 3 d'octubre, d'Ordenació General del Sistema Educatiu, i per les altres que juntament amb les recollides en la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1998, de 28 de juliol, d'acord amb la redacció donada per la Llei 37/1988, de 28 de desembre, i per la Llei 22/1993, de 29 de desembre, constitueixen les bases de règim estatutari dels funcionaris públics docents.
  
El desenvolupament de les previsions contingudes en la disposició addicional novena de la Llei Orgànica 1/1990, de 3 d'octubre, es va dur a terme mitjançant la promulgació del Reial Decret 1.774/1994, de 5 d'agost, pel qual es regulen els procediments de provisió de llocs de treball d'àmbit nacional, corresponents als cossos docents que imparteixen els ensenyament establits en l'esmentada Llei Orgànica 1/1990, de 3 d'octubre.
  
D'altra banda, la Llei 24/1994, de 12 de juliol, per la qual s'estableixen normes sobre la provisió de llocs de treball per a funcionaris docents, possibilita que en els cursos escolars en què no se celebren procediments de provisió d'àmbit nacional, el Ministeri d'Educació i Cultura i els òrgans corresponents de les comunitats autònomes que es troben en el ple exercici de les seues competències educatives podran organitzar procediments de provisió referits a l'àmbit territorial la gestió del quals els corresponga i destinats a la cobertura dels seu llocs de treball.
  
Per això, tenint en compte el que disposa l'apartat 1 de l'article 15 del Reial Decret 2.193/1995, de 28 de desembre, modificat pel Reial Decret 1.573/1996, de 28 de juny, pel qual s'estableixen les normes bàsiques per a l'accés i la provisió de llocs de treball en el cos d'inspectors d'educació i la integració en aquest cos dels actuals inspectors, i també les disposicions anteriorment al·ludides i existint llocs vacants la provisió dels quals ha de fer-se entre funcionaris del cos d'inspectors d'educació, aquesta Direcció General, d'acord amb l'article 14.7 del Decret 32/1997, ha disposat convocar procediment per a la provisió de llocs d'inspecció d'educació, referit al seu àmbit territorial, d'acord amb les bases següents:
  
Primera
  
Es convoca procediment de provisió de places vacants en la inspecció d'educació dependent de la Conselleria de Cultura, Educació i Ciència.
  
Hi podran participar el funcionaris que depenguen de l'àmbit de gestió de la Conselleria de Cultura, Educació i Ciència i que pertanyen a:
  
a) Els funcionaris del cos d'inspectors d'educació.
  
b) Els funcionaris del cos d'inspectors al servei de l'administració educativa.
  
c) El funcionaris docents dels cossos del grup B que es troben en la situació prevista en la disposició addicional primera, apartat 5, de la Llei 9/1995, de 20 de novembre, podran participar en aquest procediment de provisió, de conformitat amb les disposicions per les qual accediren a la funció inspectora.
  
Segona. Llocs que es convoquen
  
Els llocs vacants en la inspecció d'educació que es convoquen són els que es relacionen en l'annex I d'aquest resolució i els que resulten de la resolució d'aquest procediment.
  
Tercera. Participació voluntària
  
Podran participar amb caràcter voluntari en aquest concurs, dirigint la instància a la Direcció General de Personal de la Conselleria de Cultura, Educació i Ciència de la Generalitat Valenciana, en el termes que s'indiquen en la base sisena:
  
a) Els funcionaris que es troben en situació de servei actiu amb destinació definitiva en l'àmbit de gestió de la Conselleria de Cultura, Educació i Ciència, sempre que de conformitat amb la disposició addicional quinze de la Llei 30/1984, de 2 d'agost, hagen transcorregut en acabar el present curs escolar, almenys, dos anys des de la presa de possessió de l'última destinació definitiva.
  
b) Els funcionaris que es troben en situació de serveis especials declarada des de llocs actualment dependents de la Conselleria de Cultura, Educació i Ciència sempre que de conformitat amb la disposició addicional quinze de la Llei 30/1984, de 2 d'agost, hagen transcorregut en acabar el present curs escolar, almenys, dos anys des de la presa de possessió de l'última destinació definitiva.
  
c) Els funcionaris que es troben en situació d'excedència voluntària declarada des de llocs actualment dependents de la Conselleria de Cultura, Educació i Ciència.
  
Si es tracta dels supòsits d'excedència voluntària per interés particular o per agrupació familiar previstos en els apartats c i d de l'article 29.3 de la Llei 30/1989, de 2 d'agost, solament hi podran participar si en acabar el present curs escolar han transcorregut dos anys des que van passar a aquesta situació.
  
d) Els funcionaris procedents de la situació de suspensió de funcions declarada des de llocs actualment dependents de la Conselleria de Cultura, Educació i Ciència, sempre que en acabar el termini de presentació de sol·licituds haja transcorregut el temps de durada de la sanció disciplinària de suspensió.
  
Quarta. Participació forçosa
  
Estan obligats a participar en aquest concurs, dirigint la instància a la Direcció General de Personal de la Conselleria de Cultura, Educació i Ciència de la Generalitat Valenciana, en el termes que s'indiquen en la base sisena, els funcionaris del cos d'inspectors al servei de l'administració educativa que es troben en alguna de les situacions que s'indiquen tot seguit:
  
a) Els funcionaris que, procedents de la situació d'excedència o suspensió de funcions, hagen reingressat al servei actiu i hagen obtingut en virtut de l'esmentat reingrés una destinació provisional i els qui tinguen atribuït l'exercici provisional d'un lloc a l'àmbit de gestió de la Conselleria de Cultura, Educació i Ciència, amb anterioritat a la data de publicació d'aquesta convocatòria.
  
Els funcionaris inclosos en el paràgraf anterior, en el supòsit que no participen en el present concurs o que hi participen, però no sol·liciten un suficient nombre de llocs vacants, se'ls adjudicarà lliurement destinació definitiva en llocs que puguen ocupar.
  
Si no se'ls adjudica destinació definitiva, romandrien en situació de destinació provisional en la província on estiguen prestant serveis provisionalment.
  
b) Els funcionaris que es troben en situació d'excedència forçosa o en suspensió de funcions amb pèrdua del lloc de destinació, que complida la sanció no hagen obtingut un reingrés provisional i que hagen sigut declarats en aquestes situacions des d'un lloc de treball dependent de la Conselleria de Cultura, Educació i Ciència.
  
Els funcionaris inclosos en el paràgraf anterior, en el supòsit que no participen en el present concurs o que hi participen, però no sol·liciten suficient nombre de llocs, si no obtingueren destinació definitiva, quedarien en la situació d'excedència voluntària, prevista en l'article 37.1.b del Text Refós de la Llei de la Funció Pública Valenciana.
  
Cinquena
  
Quan hi concórreguen dos o més participants que sol·liciten un mateix lloc, s'adjudicarà a qui acredite una experiència mínima de tres anys com a funcionaris de carrera d'algun dels cossos que es determinen per a cada lloc en l'annex I d'aquesta convocatòria. Aquesta experiència s'haurà d'acreditar mitjançant certificat expedit pel director provincial o pel director del centre i s'hi farà constar els anys i el cos de pertinença en el qual ha desenvolupat aquesta experiència.
  
Sisena. Forma de participació
  
1. Els participant en aquesta convocatòria sol·licitaran els llocs a què aspiren consignant-los per ordre de preferència mitjançant instància ajustada al model que es publica com a annex II d'aquesta resolució.
  
A la instància de participació s'haurà d'afegir els documents següents:
  
a) Full de serveis certificat i documentació acreditativa dels mèrits al·legats. El full de serveis s'ajustarà al model que hi ha a disposició dels interessats en les direccions territorials de Cultura i Educació. Els fulls de serveis hauran d'anar certificats per la unitat administrativa on es trobe el concursant o, si hi manca, on haguera exercit l'ultima destinació. La certificació dels serveis es tancarà en la data d'acabament del termini de presentació de sol·licituds.
  
b) Documentació justificativa per a la valoració dels mèrits a què fa referència l'annex III d'aquesta resolució.
  
Solament es prendran en consideració aquells mèrits que degudament justificats s'al·leguen durant el termini de presentació d'instàncies.
  
En el cas que els documents justificatius dels mèrits es presenten mitjançant fotocòpia dels originals, aquestes hauran d'anar necessàriament acompanyades de les diligències de compulsa.
  
Es podrà requerir els interessats, en qualsevol moment, perquè justifiquen aquells mèrits sobre els quals es plantegen dubtes o reclamacions.
  
2. Les instàncies de participació i documents justificatius dels mèrits es dirigiran a la Direcció General de Personal de la Conselleria de Cultura, Educació i Ciència i es presentaran en les direccions territorials de Cultura i Educació o en qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i serà imprescindible que en la instància aparega la data de recepció en l'organisme públic corresponent. En el cas de presentar-se en una oficina de Correus, es farà en sobre obert perquè la instància siga datada i segellada pel funcionari de Correus abans de ser certificada.
  
3. El termini de presentació d'instàncies i documents serà de 15 dies hàbils, comptats a partir de l'endemà al de la publicació d'aquesta resolució en el Diari Oficial de la Generalitat Valenciana.
  
Transcorregut el termini de presentació d'instàncies, no podrà alterar-se l'ordre de prelació dels llocs sol·licitats, ni eliminar o afegir vacants a les sol·licitades.
  
4. Els concursants que reingressen al servei actiu a través d'aquesta convocatòria, procedents de la situació d'excedència voluntària, presentaran, a més, declaració jurada o promesa de no haver sigut separat mitjançant expedient disciplinari del servei de cap administració pública, ni trobar-se inhabilitat per a l'exercici de funcions públiques.
  
Setena
  
L'avaluació dels mèrits al·legats i degudament justificats pels concursants es realitzarà per una comissió de valoració que estarà formada pels membres següents:
  
- President: el cap del Servei d'Avaluació i Inspecció Educativa o un inspector d'educació en qui delegue.
  
- Vocals: quatre inspectors d'educació designats per sorteig entre funcionaris del cos d'inspectors al servei de l'administració educativa i del cos d'inspectors d'educació, que no participen en aquesta convocatòria.
  
Actuarà com a secretari el vocal de menor antiguitat en el cos, llevat que la comissió acorde determinar-lo d'una altra manera.
  
La comissió podrà disposar de l'assessorament d'experts per a la valoració dels mèrits previstos en el barem.
  
Els membres de la comissió estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Vuitena
  
Una vegada que la comissió de valoració assigne les puntuacions als concursants, es procedirà a l'adjudicació provincial dels llocs que puguen correspondre'ls d'acord amb les peticions, a les puntuacions obtingudes i al que disposa aquesta resolució.
  
En el cas que es produïren empats en el total de les puntuacions, aquests es resoldran atenent successivament la major puntuació en cadascun dels apartats del barem conforme a l'ordre en què hi apareguen. Si persisteix l'empat, s'atendrà a la puntuació obtinguda en els diferents subapartats pel mateix ordre en què apareguen en el barem.
  
Novena
  
La comissió elevarà a la Direcció General de Personal la relació ordenada dels concursants amb l'expressió de les puntuacions parcials i totals que a cadascú li haja estat assignada, d'acord amb el barem de mèrits que es publica com a annex III d'aquesta ordre, i l'oportuna proposta d'adjudicació provisional de les destinacions que pogueren correspondre als participants. L'adjudicació provisional de les destinacions es farà pública per resolució de la Direcció General de Personal que es publicarà en el Diari Oficial de la Generalitat Valenciana. Els interessats podran presentar reclamacions en contra en el termini de cinc dies a partir de l'endemà de la publicació.
  
En el mateix termini es podrà presentar renúncia a la participació en el procediment. Les reclamacions o renúncies es presentaran pel procediment a què fa referència la base cinquena.
  
Deu
  
Considerades les reclamacions i renúncies a què fa referència la base anterior, es dictarà la resolució per la qual es resol amb caràcter definitiu aquest procediment de provisió de llocs. Aquesta resolució es publicarà en el Diari Oficial de la Generalitat Valenciana. Els llocs adjudicats en l'esmentada resolució són irrenunciables.
  
Onze
  
La presa de possessió de la destinació obtinguda en aquesta convocatòria serà la del dia 1 de setembre de 1998.
  
Contra aquesta resolució podrà interposar-se recurs contenciós administratiu en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, i requerirà una comunicació prèvia a l'òrgan que dictà l'acte, d'acord amb el que disposen els articles 107 i 110 de l'esmentada Llei 30/1992.
  
València, 19 de juny de 1998.- El director general de Personal: José Cano Pascual.
  
ANNEX I
  
Llocs vacants
  
 A B C
  
Alacant 2 0 1
  
Castelló 1 1 1
  
València 3 1 1
  
Total 6 2 3
  
A: funcionaris que estiguen exercint la funció inspectora educativa pertanyents al cos de mestres i funcionaris del CIE, en ambdós casos amb experiència docent en centres públics de Educació General Bàsica, de Preescolar, d'Educació Infantil o d'Educació Primària, funcionaris del CISAE provinents del cos d'inspectors d'educació bàsica de l'estat.
  
B: funcionaris del CIE procedents del cos de professors d'Ensenyament Secundari o de professors tècnics de Formació Professional amb experiència docent en centre públics de Formació Professional, funcionaris del CISAE provinents del cos d'inspector tècnics de Formació Professional.
  
C: funcionaris del CIE procedents del cos de professors d'Ensenyament Secundari amb experiència docent en centres públics de BUP i funcionaris del CISAE provinents del cos d'inspectors de Batxillerat de l'estat.
  
ANNEX II
  
Sol·licitud de participació
  
El funcionari/nària, inspector/ra d'Educació de la Comunitat Valenciana,
  
Cognoms: ... Nom: ...
  
Número de registro personal: ... DNI: ...
  
Destinació: ...
  
Domiciliat: ... Localitat: ...
  
Província: ... Telèfon: ...
  
Sol·licita ser admés/admesa en el concurs de trasllats per a proveir lloc vacants de funció inspectora1 (A)/(B)/(C), convocat per resolució de ... de ... de 1998, de la Conselleria de Cultura, Educació i Ciència, per a la qual cosa relaciona per rigorós ordre de preferència els llocs als quals desitja concursar.
  
Ordre de preferència Direcció territorial
  
 1.º
  
 2.º
  
 3.º
  
 4.º
  
 5.º
  
 6.º
  
 7.º
  
 8.º
  
 9.º
  
 10.º
  
A aquest efecte, declara expressament que reuneix tots els requisits exigits en la convocatòria i acompanya certificat de serveis i documentació acreditativa del mèrits d'acord amb l'annex III de la convocatòria, tancada en la data d'acabament de presentació d'instàncies.
  
..., ... de juny de 1998
  
Signatura:
  
DIRECCIÓ GENERAL DE PERSONAL.
  
CONSELLERIA DE CULTURA, EDUCACIÓ I CIÈNCIA
  
(1) Ratlleu el que no pertoque.
  
ANNEX III
  
Barem de mèrits
  
1. Mèrits expressament indicats en la disposició addicional novena, apartat 4, de la LOGSE.
  
1.1 Antiguitat
  
1.1.1 Per cada any de serveis efectius prestats en situació de servei actiu com a funcionari de carrera en el cos d'inspectors d'Educació i en el cos d'inspectors de l'administració educativa: 2 punts per any.
  
A l'efecte de determinar l'antiguitat en el cos d'inspectors al servei de l'administració educativa i en el cos d'inspectors d'educació, es reconeixeran respectivament els serveis efectius prestats des de la data d'accés com a docents a la funció inspectora, de conformitat amb la disposició addicional quinze de la Llei 30/1984, de 2 d'agost, de Mesures per a la Reforma de la Funció Pública, i els prestats com a funcionaris de carrera en els cossos d'inspectors de procedència.
  
Documentació justificativa: fotocòpia compulsada del títol administratiu amb diligència de possessió i cessament o, si hi manca, els corresponents documents d'inscripció en el Registre de Personal.
  
1.1.2 Per cada any de serveis efectius prestats en situació de servei actiu com a funcionari de carrera en altres cossos o escales docents, a què fa referència la LOGSE: 1 punt per any.
  
Els anys de serveis al·ludits en aquest apartat no seran tinguts en compte quan siguen simultanis amb els computats per l'apartat 1.1.1.
  
Documentació justificativa: fotocòpia compulsada del títol administratiu amb diligència de possessió i cessament o, si hi manca, els corresponents documents d'inscripció en el registre de personal.
  
1.1.3 Per cada any de permanència ininterrompuda com a funcionari amb destinació definitiva en la mateixa plantilla provincial:
  
Pel primer i segon anys: 2 punts per any.
  
Pel tercer any: 3 punts.
  
Pel quart i cinqué anys: 4 punts per any.
  
Pel sisé i els següents anys: 5 punts.
  
Als funcionaris obligats a concursar per haver perdut la seua destinació definitiva en compliment de sentència o resolució de recurs, per provenir de la situació d'excedència forçosa o per supressió expressa amb caràcter definitiu del seu lloc de treball, la puntuació per aquest apartat serà la corresponent al lloc del qual van ser desposseïts, a la qual s'acumularan els serveis amb destinació provisional que hagueren prestat posteriorment.
  
Documentació justificativa: fotocòpia compulsada del títol administratiu amb diligència de possessió i cessament o, si hi manca, els corresponents documents d'inscripció en el registre de personal.
  
1.1.4 Els funcionaris de carrera en expectativa de destinació i els funcionaris que participant per primera vegada amb caràcter voluntari opten en la seua sol·licitud per la puntuació corresponent a aquest apartat en substitució de la corresponent a l'apartat 1.1.4 (vegeu nota segona): per cada any de servei 1 punt.
  
1.2 Mèrits acadèmics (màxim 10 punts).
  
a) Doctorat i premis extraordinaris:
  
- Per haver obtingut el títol de doctor en la titulació al·legada per a l'ingrés en el cos des del qual es concursa, o per a l'accés en el seu dia als llocs d'inspecció educativa: 5 punts.
  
Documentació justificativa: fotocòpia compulsada del títol o certificació del pagament dels drets d'expedició, d'acord amb el que preveu l'Ordre de 8 de juliol de 1988.
  
- Per premi extraordinari en el doctorat de la titulació al·legada per a l'ingrés en el cos des del qual es concursa o per a l'accés en el seu dia als llocs d'inspecció educativa: 1 punt.
  
Documentació justificativa: document justificatiu del premi.
  
- Per premi extraordinari en la titulació al·legada per a l'ingrés en el cos des del qual es concursa o per a l'accés en el seu dia als llocs d'inspecció educativa: 0,50 punts.
  
Documentació justificativa: document justificatiu del premi.
  
Les titulacions universitàries de caràcter oficial, en el cas que no hagueren sigut les al·legades com a requisit per a l'ingrés en el cos des del qual es participa o per a l'accés en el seu dia als llocs d'inspecció educativa, es valoraran de la manera següent:
  
- Pel títol de doctor en altres llicenciatures: 2 punts.
  
Documentació justificativa: fotocòpia compulsada del títol de doctor en la llicenciatura al·legada per a l'ingrés en el cos i tots els altres que presente com a mèrits o, si hi manca, certificació del pagament dels drets d'expedició, d'acord amb el que preveu l'Ordre de 8 de juliol de 1988 (BOE de 13 de juliol).
  
- Per premi extraordinari per un altre doctorat: 0,50 punts.
  
Documentació justificativa: document justificatiu del premi.
  
- Per premi extraordinari en una altra llicenciatura: 0,25 punts.
  
Documentació justificativa: document justificatiu del premi.
  
b) Altres titulacions:
  
Les titulacions universitàries de caràcter oficial, en el cas que no hagen sigut al·legades com a requisit per a l'ingrés en el cos des del qual es participa o per a l'accés en el seu dia als llocs d'Inspecció Educativa, es valoraran de la manera següent:
  
- Per cada llicenciatura, enginyeria, arquitectura tècnica o títols declarats legalment equivalents: 3 punts.
  
Documentació justificativa: fotocòpia compulsada del títol al·legat per a l'ingrés en el cos i tots els altres que presente com a mèrits o, si hi manca, certificat del pagament dels drets d'expedició, d'acord amb el que preveu l'Ordre de 8 de juliol de 1988 (BOE de 13 de juliol).
  
- Per cada diplomatura, enginyeria tècnica, arquitectura tècnica o títols declarats legalment equivalents i pels estudis corresponents al primer cicle d'una llicenciatura, arquitectura o enginyeria: 1,50 punts.
  
Documentació justificativa: fotocòpia compulsada del títol al·legat per a l'ingrés en el cos i tots els altres que presente com a mèrits o, si hi manca, certificació del pagament dels drets d'expedició, d'acord amb el que preveu l'Ordre de 8 de juliol de 1988 (BOE de 13 de juliol).
  
Coneixements de valencià:
  
- Mestre de Valencià: 1,50 punts.
  
- Certificat de capacitació: 1 punt.
  
Documentació justificativa: fotocòpia compulsada del document justificatiu.
  
c) Titulacions d'ensenyaments de règim especial
  
Les titulacions dels ensenyaments de règim especial atorgades per les escoles oficials d'idiomes i els conservatoris de música i dansa es valoraran de la manera següent:
  
- Música i Dansa.
  
Grau mitjà: 1 punt.
  
- Escoles oficials d'Idiomes.
  
Cicle elemental: 1 punt.
  
Cicle superior: 1 punt.
  
A l'efecte de la seua valoració, únicament es tindran en compte els títols amb validesa oficial a l'estat espanyol.
  
No seran puntuats els estudis utilitzats per a obtenir el títol al·legat per a l'ingrés o algun dels títols puntuats pels apartats anteriors.
  
Documentació justificativa: fotocòpia compulsada del títol al·legat per a l'ingrés en el cos i tots els altres que presente com a mèrits o, si hi manca, certificació del pagament dels drets d'expedició, d'acord amb el que preveu l'Ordre de 8 de juliol de 1988 (BOE de 13 de juliol).
  
1.3 Formació, perfeccionament ( màxim 5 punts).
  
1.3.1 Per cursos superats de formació i perfeccionament, relacionats amb la inspecció educativa, organitzats per les administracions educatives que es troben en el ple exercici de les seues competències educatives.
  
Es puntuarà 0,10 punts per cada 10 hores de curs. A aquest efecte, se sumaran les hores de tots els cursos, i no es puntuarà la resta del nombre d'hores inferiors a 10 (màxim 4 punts).
  
Documentació justificativa: certificat dels cursos, en el qual conste de manera expressa el nombre d'hores de durada del curs.
  
1.3.2 Per participar en la direcció o execució de programes educatius o impartir cursos de perfeccionament convocat i/o autoritzats per les administracions educatives que es troben en ple exercici de les competències educatives: fins a 1 punt.
  
Documentació administrativa: certificat o informe de la direcció general corresponent de la direcció provincial respectiva.
  
2. Altres mèrits (màxim 15 punts).
  
2.1 Publicacions (màxim 5 punts).
  
Per publicacions de caràcter didàctic, científic, directament relacionats amb l'organització escolar.
  
Aquelles publicacions que, estant obligades a consignar el ISBN, en virtut del que disposa el Decret 2.984/1972, de 2 de novembre, i no el tinguen, no seran valorades.
  
Documentació justificativa: els exemplars corresponents.
  
2.2 Valoració pel treball desenvolupat (màxim 10 punts).
  
2.2.1 Per cada any de servei en llocs de cap del servei d'avaluació i inspecció: 1,50 punts.
  
Documentació justificativa: Fotocòpia compulsada de l'acord de nomenament, amb diligència de possessió i cessament i, si hi manca, certificat de continuar en el càrrec.
  
2.2.2 Per cada any de servei en llocs d'inspector cap de districte de Batxillerat o ensenyament mitjà de l'estat o coordinador cap provincial de Formació Professional o cap de la unitat d'inspecció educativa o cap del servei d'inspecció educativa: 1 punt.
  
Documentació justificativa: fotocòpia compulsada de l'acord de nomenament, amb diligència de possessió i cessament i, si hi manca, certificat de continuar en el càrrec.
  
2.2.3 Per cada any com a inspector coordinador: 0,50 punts.
  
Documentació justificativa: Fotocòpia compulsada de l'acord de nomenament, amb diligència de possessió i cessament i, si hi manca, certificat de continuar en el càrrec.
  
2.2.4 Per cada any en altres lloc de l'administració educativa inclosos en la relació de llocs de treball de nivell igual o superior a 26: 0,25 punts.
  
Documentació justificativa: Fotocòpia compulsada de l'acord de nomenament, amb diligència de possessió i cessament i, si hi manca, certificat de continuar en el càrrec.
  
Notes
  
Primera. Valoració de l'antiguitat
  
A l'efecte de l'apartat 1 del barem, es computarà aquest curs acadèmic com a curs complet. Els serveis al·ludits en l'apartat 1.1.2 no seran tinguts en compte en els anys que van ser simultanis amb els serveis dels apartats 1.1.1, 1.1.3 o 1.1.4.
  
Als efectes previstos en els apartats 1.1.1 i 1.1.3, seran computats els serveis que s'hagueren prestat en la situació de serveis especials, expressament declarats com a tals en els apartats previstos en l'article 29.2 de la Llei 30/1984, de 2 d'agost, i també les situacions d'idèntica naturalesa establida per disposicions anteriors a la Llei 30/1984, de 2 d'agost.
  
Igualment seran computats, a aquest efecte, el primer any d'excedència forçosa per cura de fill declarada d'acord amb la Llei 4/1995, de 23 de març.
  
Segona. Funcionaris de carrera que participen per primera vegada amb caràcter voluntari
  
Aquests funcionaris podran optar, indicant-ho en la instància de participació, per les puntuacions corresponents a l'apartat 1.1.3 d'aquest barem o per l'apartat 1.1.4.
  
En el cas d'exercir l'opció per l'apartat 1.1.4, se li puntuarà per aquest apartat, a més dels anys de serveis prestats com a funcionari de carrera en expectativa de destinació, els que haguera prestat en el lloc des del qual participa amb destinació definitiva
  
En el supòsit de no manifestar cap opció en la instància de participació, s'entendrà que opten per la puntuació corresponent a l'apartat 1.1.3.
  
Tercera. Còmput per cada mes de fracció d'anys
  
En els apartats en què s'establisca punts per any per a obtenir la puntuació corresponent en cada mes de fracció d'any, es dividirà per dotze la puntuació fixada per any.
  
Quarta